Օրերս Russia Today-ի գլխավոր խմբագիր Մարգարիտա Սիմոնյանը «Ռոսիա 24» եթերում հեռարձակվող «Կարևոր անձ» («Важная персона») հաղորդման հյուրն էր: Հաղորդավարի այն հարցին` արդյո՞ք հիշում է իր հայկական արմատների մասին և այդ էթնոսի կրո՞ղն է, Մարգարիտա Սիմոնյանը պատասխանել է հետևյալ ձևով. «Ես անկասկած ռուսաստանցի եմ, ռուսերենը իմ մայրենի լեզուն է, իսկ Ռուսաստանը՝ հայրենիքը: Բայց ես, անկասկած, զտարյուն հայուհի եմ: Ճիշտ է, հայերեն չեմ խոսում, փոխարենը՝ երեխաներս հայերենին տիրապետում են»: